钦定古今图书集成/理学汇编/经籍典/第151卷 > 宋郑樵诗辨妄 > 商鲁颂辩
## 钦定古今图书集成/理学汇编/经籍典/第151卷 > 宋郑樵诗辨妄 > 商鲁颂辩

《鲁颂》是僖公已殁之后，序中明言季孙行父请命于
周，而史克作颂，是颂有四篇，皆史克作明矣。《閟宫》曰：
“新庙奕奕”，奚斯所作。盖奚斯作新庙耳，非作颂也，而
汉班固

《西都赋序》其误自孟坚始。

王延寿等。

《灵光殿赋》云：“奚斯颂僖，歌其路寝。”

反谓《鲁颂》是奚斯所作，《商颂》明言正考父得《商颂》十
六篇于周之太师，而太史公曰：“宋襄修行仁义，其大
夫正考父美之而作《商颂》。”此盖出于《韩诗》，以《商颂》出
于《春秋》之世，故为此说 尔。当汉之时，《诗》之《序》未出，宜
乎言《诗》者之抵牾也。二《颂》之作，当以《序》为正。